ئاندرێ ئۆنانا

ئاندرێ ئۆنانا ( ; لەدایکبووی ٢ی نیسانی ١٩٩٦) یاریزانێکی پیشەگەری کامیروونییە و وەک گۆڵپارێز بۆ یانەی مانچستەر یونایتدی پرێمیەرلیگ و ھەڵبژاردەی کامیروون یاری دەکات. ئۆنانا لە ساڵی ٢٠١٠ پەیوەندی بە لاوانی یانەی تۆپی پێی بارسێلۆنا کرد. لە ساڵی ٢٠١٥ گرێبەستی لەگەڵ یانەی ئەیاکس واژووکرد، کە ٢١٤ یاری ئەنجامدا و سێ نازناوی خولی نایابی ھۆڵەندای بەدەستھێنا. ئۆنانا لە مانگی تەممووزی ٢٠٢٢ بە گواستنەوەی بێبەرامبەر پەیوەندی بە ئینتەرمیلانەوە کرد، لە تاکە وەرزیدا نازناوی جامی ئیتاڵیا و سوپەرکۆپا ئیتاڵیا لە یانەکەدا بەدەستھێنا، ھەروەھا گەیشتە یاریی کۆتاییی خولی پاڵەوانەکانی ئەورووپای ٢٠٢٣. پاشان مانچستەر یونایتد لە ساڵی ٢٠٢٣دا ئۆنانای بە بڕی ٤٣٫٨ ملیۆن پاوەند گرێبەستی لەگەڵ کرد. لەسەر ئاستی نێودەوڵەتی، ئۆنانا لە مانگی ئەیلوولی ٢٠١٦ەوە کە یەکەم یاری خۆی ئەنجامدا، زیاتر لە ٣٠ یاری لەگەڵ ھەڵبژاردەی کامێرون ئەنجامداوە. لە ٢٣ی کانوونی دووەمی ٢٠٢٢ وازھێنانی لە تۆپی پێی نێودەوڵەتی ڕاگەیاند

 بەستەرە دەرەکییەکان 

 ئاندرێ ئۆنانا لە ماڵپەڕی مانچستەر یونایتد

 سەرچاوەکان 

پۆل:یاریزانانی پرێمیەرلیگ
پۆل:یاریزانانی خولی تۆپی پێی ئیتالیا
پۆل:یاریزانانی یانەی تۆپی پێی مانچستەر یوونایتد
پۆل:یاریزانانی ئینتەر میلان
پۆل:یاریزانانی یانەی بارسێلۆنا
پۆل:یاریزانانی جامی جیھانیی فیفای ٢٠٢٢
پۆل:یاریزانانی جامی نەتەوەکانی ئەفریقای ٢٠١٩
پۆل:زیندووان
پۆل:لەدایکبووانی ١٩٩٦